જાણીતા અખબાર ધ હિન્દુ અને જાપાની ટેક્નોલોજી કંપની હિટાચી દ્વારા વર્ષ 1959માં હિંદુ-હિટાચી સ્કોલપશિપની શરૂઆત કરવામાં આવી હતી. ભારતીય એન્જિનિયરોને જાપાનની એડવાન્સ ટેક્નોલોજીથી પરીચિત કરાવવાના ઉદ્યેશ્ય સાથે આ સ્કોલરશિપ સ્કિમની શરૂઆત કરવામાં આવી હતી. સ્કોલરશિપ માટે અરજીઓ મંગાવવામાં આવે છે અને પસંદગી પામેલા વિદ્યાર્થીઓને જાપાન જઇ 6 મહિના સુધી હિટાચી કંપનીની કોઇ એક પ્રોડક્ટ પર ટ્રેનિંગ મેળવવાનો અવસર મળે છે. સિલેક્ટ થએલા ટ્રેનિઓને ઇકોનોમી ક્લાસનો રિટર્ન એર ફેર અને જાપાનમાં ફ્રિ લોજિંગ અને બોર્ડિંગની સુવિધા આપવામાં આવે છે. આ ઉપરાંત ટ્રેઇનીને દર મહિને વ્યક્તિગત ખર્ચ માટે સ્ટાયપેન્ટ પણ આપવામાં આવે છે.